hotchpotch/miracl-hf-unified huggingface dataset:
మోత కర్రలు
బరువుగా ఉన్న ఒక వస్తువును కొంతమంది కలిసి ఆ వస్తువు మోయడానికి ఉపయోగించిన కర్రలను మోతకర్రలు అంటారు.
మోతకర్రల పరిమాణం ఎక్కువగా ఉన్నా బరువు తక్కువగా ఉండాలి.
మోతకర్రలు చక్కగా పొడవుగా ఉండాలి.
మోతకర్రలు నునుపుగా ఉండి మోసే వారికి అనుకూలంగా ఉండాలి.
ఈ కర్రలపై ఎక్కువ బరువు పడినప్పటికి అవి విరగకుండా తట్టుకొని ఉండగలగాలి.
ఇవి తొందరగా చెడిపోకుండా ఎక్కువకాలం నిలువ వుండగలగాలి.
ఈ కర్రలు జంపింగ్ ఇస్తున్నప్పటికి ఈ జంపింగ్ మోసే వారికి అనుకూలంగా ఉండాలి.
బలంగా ఎదిగిన మర్రి చెట్టు ఎత్తుగా ఉన్న తన శాఖల నుండి ఊడలు అనబడే తన కొమ్మ వేర్ల ద్వారా భూమిలోనికి పాతుకొని బలంగా తయారవుతాయి.
ఈ విధంగా భూమిలోనికి పాతుక్కున్న మర్రి ఊడలు కొన్ని దశాబ్దముల తరువాత లావుగా తయారవుతాయి.
లావుగా తయారైన ఈ మర్రి ఊడలను నరికి మోత మోయడానికి ఉపయోగిస్తారు. ఈ విధంగా మోయడానికి అనుకూలంగా తయారు చేసుకున్న మర్రి ఊడలను మోత ఊడలు లేక మోత కర్రలు అని అంటారు.
దేవాలయాలలో వివిధ వాహనాలపై ఉత్సవ విగ్రహాలకు గ్రామోత్సవాన్ని నిర్వహించేటప్పుడు మోత కర్రలుగా తేలికగా బలంగా ఉండే మోత ఊడలను ఉపయోగిస్తారు.
దేవాలయాలలో ఎక్కువగా వాడే మోత ఊడల పొడవు 16 నుంచి 24 అడుగుల పొడవు కలిగి ఉంటాయి.
ఉత్సవ విగ్రహాలకు గ్రామోత్సవాన్ని నిర్వహించేటప్పుడు రెండు సమాన పొడవు గల మోత ఊడలను ఉపయోగిస్తారు. కొన్ని సందర్భాలలో మరింత ఎక్కువ బరువు ఉన్న వాహన సేవల సమయంలో మరింత ఎక్కువ మంది మోతవారు అవసరమయ్యే సందర్భాలలో నాలుగు మోతకర్రలను ఉపయోగిస్తారు.
మోతకర్రలుగా మోత ఊడలను ఉపయోగించే ముందు వీటికి అనేక పరీక్షలు చేయవలసి ఉంటుంది.
దేవాలయాలలో మోత ఊడలను ఉపయోగించే ముందు వాటికి కొన్ని రకాల పూజలను చేయవలసి ఉంటుంది.
హంస పాదు
తిరుమల ప్రధానాలయం
తిరుమల ప్రధానాలయం అయిన గర్భగుడిలో శ్రీవారి దివ్య మంగళ విగ్రహంతో పాటు 4 విగ్రహాలుగా దర్శనమిచ్చే నలుగురు మూర్తులున్నారు. వీరినే చతుర్బేరాలు అంటారు. బేర మంటే విగ్రహం అని అర్ధం.
ఇక్కడ నిత్య సేవలన్నీ కౌతుక బేరానికి నిర్వహిస్తారు.
ఈయన భోగ శ్రీనివాసుడు.
7వ శతాబ్దంలో పల్లవ యువరాణి సమవాయి ఈ విగ్రహాన్ని బహుకరించారు.
రోజువారి అభిషేకాలు, దీపారాధన నైవేద్యాలన్ని భోగ శ్రీనివాసునికే జరపడం ఆచారంగా వస్తుంది.
సొమ్ము అప్పగింతలు, కొలువు బలి బేరానికి జరుగుతాయి.
గర్భగుడిలో ఉండే శ్రీవారి చిన్న విగ్రహం. ఈయన కొలువు శ్రీనివాసుడు.
మూల విరాట్ కు తోమాలసేవ తరువాత కొలువు శ్రీనివాసుని ఆలయ మండపానికి తీసుకువచ్చి రోజువారి పంచాంగ శ్రవణం జరిపిస్తారు.
స్నపన బేరం ఈ మూర్తిని 11వ శతాబ్దం వరకు ఉత్సవ విగ్రహంగా పూజించారు.
ఈయనే ఉగ్ర శ్రీనివాసుడు. శ్రీదేవి భూదేవి సహిత శ్రీవారీయన.
ఉత్సవ కార్యక్రమాలన్ని ఉత్సవ మూర్తులైన శ్రీదేవి, భూదేవి సహిత మలయప్పస్వామికి నిర్వహిస్తున్నారు.
మలయప్పస్వామి వారు ఉత్సవాలతో వైభోగం వెలిగిస్తారు. ఉత్సవాలలో ఉత్సవ బేరాన్ని ఊరేగిస్తున్నారు. ఉత్సవ బేరమంటే మలయప్పస్వామి.
బ్రహ్మోత్సవాలలో బ్రహ్మా వెలిగించే స్వామి ఈయనే. భక్త కోటికి దర్శనమిస్తూ సాగిపోతుంటారు.
ఈయనకు ఇరువైపులా 24 అంగుళాల ఎత్తున శ్రీదేవి భూదేవి కొలువైయున్నారు.
స్వామి వారి ప్రతిమను ధ్రువ బేరం అంటారు. నిశ్చల, ధీర, గంభీర మూర్తి శ్రీవారు.
ధ్రువమూర్తినే దేవదేవుడు ఈయనకు నిత్య సేవలు అందుతున్నాయి. భక్తుల కోర్కెలు తీర్చే భారం మాత్రం ఈ మూర్తులలో ధ్రువ మూర్తిది. అంటే ప్రధాన మూర్తి శ్రీ వెంకటేశ్వరునిదే.
గర్భాలయంలో దర్పంగా చిద్విలాసం చిందించే స్వామియే బ్రహ్మాండ నాయకుడు మూల విరాట్. ఆగమ పరిభాషలో ఈ మూల విరాటునే ధ్రువ బేరం అని పిలుస్తున్నారు.
దేవ దేవుని విగ్రహం ఎత్తు తొమిదిన్నర అడుగులు. ప్రతి రోజు అనేక రకాల పూలతోను బంగారు నగలతోను ఈ ధ్రువ బేరాన్ని అలంకరిస్తారు. గర్భగుడిలో అలంకరించే విరిదండలు మరింత శోభను తెస్తాయి.
ఇక్కడ శ్రీనివాసునికి ఇరువైపులా ఇష్ట సకులుండరు. వీరిరువురు స్వామి వారి వక్ష స్థలం మీద దర్శన మిస్తుంటారు.
గర్భాలయం మీద మనకు బంగారు పూత పూసిన గోపురం కనిపిస్తుంది. దీనిని ఆగమ భాషలో విమానం అంటారు. శ్రీవారి దేవాలయం మీద ఉన్న విమానానికి ఆనంద నిలయ విమానమని పేరు. ఇది త్రిదళ విమానం. ఈది మూడు అంతస్తులుగా ఏర్పాటు చేయబడింది.
ప్రధాన విగ్రహంతో పాటు ఈ నలుగురు మూర్తులు శ్రీవారి ఆలయంలో కొలువై భక్తుల కోర్కెలు తీరుస్తున్నారు.
శ్రీ వారి ఆలయం బంగారు వాకిలి తలుపులు తెల్లవారు జామున 3 గంటలకు సుప్రభాత సేవ సమయంలో అర్చకుల చే తెరువబడుతాయి. ఆ సమయంలో బంగారు వాకిలి లోపలికి అర్చకులు, జీయంగారు స్వామి, ఏకాంగితో పాటుగా 'సన్నిధి గొల్ల' అనబడే ఒక యాదవుడూ మాత్రమే ప్రవేశిస్తారు.
వై.యస్.జలపాతం (జమైకా)
జమైకా ద్వీప దేశంలోని వై.యస్.నది ప్రఖ్యాతి గాంచిన వై.యస్.జలపాతాన్ని కలిగి ఉంది.
సంరక్షకుడు (లీగల్)
బిడ్డకు తండ్రి సంరక్షకుడుగా ఉంటాడు. తండ్రి లేక లేకపోతే తల్లి సంరక్షకురాలిగా ఉంటుంది.
తల్లిదండ్రులు లేని బిడ్డకు బంధువులలో ఒకరు సంరక్షకుడిగా ఉంటారు.
కొన్ని పరిస్థితులలో బిడ్డకు మైనారిటీ తీరేంత వరకు న్యాయస్థానం సంరక్షకుడిని నియమిస్తుంది. ఈ సంరక్షకుడు ఆ బిడ్డకు సంబంధించిన వ్యక్తిగత, ఆర్థిక పరమైన లావాదేవిలకు ఆ బిడ్డ మైనారిటీ తీరేంత వరకు బాధ్యత వహించవలసి ఉంటుంది.
బిడ్డకు సంరక్షకుడిగా ఉండాలనుకునే వ్యక్తి లాయరు ద్వారా అపాయింట్‌మెంట్ అండ్ డిక్లరేషన్ ఆఫ్ గార్డియన్ కింద కోర్టులో ఒక కేసు ఫైల్ చేయాలి.
తనను ఈ బిడ్డకు సంరక్షకుడిగా అపాయింట్ చేస్తూ డిక్లేర్ చేయమని కోర్టువారిని ఈ ఫైల్ లో కోరాలి.
ఈ కేసులను సామాన్యంగా జిల్లా కోర్టులు మాత్రమే ఎంటర్‌టెయిన్ చేస్తాయి.
ఈ కేసు ఫైల్ చేసినప్పుడు కోర్టు వారు ఆ వ్యక్తి యొక్క క్యారెక్టర్, సంపాదన మార్గాలు, ఆస్తి,పాస్తులు బిడ్డతో ఉండే అనుబంధం, బిడ్డ మైనరా? కాదా? ఎన్నిరోజుల్లో మైనారిటీ తీరుతుంది... ఇవేగాక, బిడ్డను ప్రత్యేకంగా ప్రశ్నించి, ఇతనితో జీవించడం ఇష్టమా కాదా అని పరిశీలించాక సంరక్షకుడిగా ఉండే వ్యక్తికి కొన్ని షరతులను పెట్టి వాటికి ఒప్పుకుంటే ఆ బిడ్డకి ఇతన్ని సంరక్షకుడిగా నియమిస్తుంది.
రామభద్రాచార్య
జగద్గురు రామానందచార్య స్వామి రామభద్రాచార్య వైష్ణవ ( హిందూ) భారత దేశం యొక్క కవి, ఋషి. అతను ఒక గొప్ప బుద్ధి, గ్యానము గల పురుషుడు.
బుర్లవారిపాలెం
బుర్లవారిపాలెం, ప్రకాశం జిల్లా, చీరాల మండలానికి చెందిన గ్రామము. పిన్ కోడ్: 523 157. ఎస్.టి.డి కోడ్:08594.
ఎన్.టి.ఆర్. నగర్ 2 కి.మీ, ఈపురుపాలెం 2 కి.మీ, వివేకానందనగర్ 2 కి.మీ, కీర్తివారిపాలెం 2 కి.మీ.
పశ్చిమాన కారంచేడు మండలం, పశ్చిమాన వేటపాలెం మండలం, ఉత్తరాన బాపట్ల మండలం, ఉత్తరాన పరుచూరు మండలం.
సమగ్ర దృశ్యం
సమగ్ర దృశ్యంను ఇంగ్లీషులో పనోరమ (panorama) అంటారు.
పనోరమ అనే పదం గ్రీకు పదం. దీని అర్ధం మొత్తం దృష్టి (కనుచూపు).
పనోరమ అనగా భౌతిక, అంతరిక్ష ఏదైనా చిత్రాన్ని ఏ కోణంలోనైనా విశాలంగా చిత్రించగలగడం.
వర్ణ చిత్రమైన, రేఖా చిత్రమైనా, చాయాచిత్రమైనా మనకు కావలసినంత పరిమాణంలో మనం చిత్రించాలనుకున్నంత ప్రదేశాన్ని ఒకే చిత్రంలో బంధించగలిగే ఈ విధానాన్ని పనోరమ లేక సమగ్ర దృశ్యం అంటారు.
ఈ పనోరమ విధానంలో ఎత్తు, వెడల్పులను ఎన్ని డిగ్రీల కోణంలో నైన బంధించగలిగే ఈ విధానంతో మనిషి చుట్టూ తిరుగుతూ, తలని పైకి కిందకి తిప్పుతూ ఎన్నో సార్లు చూసే ఈ దృశ్యాన్ని ఈ పనోరమ చిత్రంలో ఒకేసారి బంధించవచ్చు.
కొత్తగా వచ్చిన పనోరమ ఆప్షన్ ఉన్న కెమెరాలతో మనిషి లేదా యంత్ర సహాయంతో మనకు కావలసిన కోణంలో పలు చిత్రాలను కెమెరా సూచించిన విధానంలో బంధించడం ద్వారా ఆ కెమెరా ఆ చిత్రాలన్నింటిని ఒక వరసలో పేర్చి మనకు అవసరమైన ఒక సమగ్ర చిత్రాన్ని అందిస్తుంది.
పాలపర్తి వెంకటేశ్వర్లు
పాలపర్తి వెంకటేశ్వర్లు ఈపూరుపాలెం  లో పేద వ్యవసాయ కుటుంబంలో లక్ష్మీకాంతమ్మ, పోలయ్యలకు పెద్ద కుమారుడిగా జన్మించాడు. స్టూవర్టుపురం పాఠశాలలో పదవతరగతి వరకు, ఇంటర్‌ నుంచి డిగ్రీ వరకు చీరాల వి.ఆర్‌.ఎస్‌. వై.ఆర్‌.ఎన్‌. కళాశాలలో చదివాడు. గ్రూప్‌-1 అధికారి నుంచి ఐఏఎస్‌ హోదా లభించి ఆదిలాబాద్‌ కలెక్టర్‌ అయ్యాడు. ఏప్రిల్ 6, 2010న కలెక్టరుగా ఆదిలాబాదు జిల్లాకు వచ్చి అందరి ఆదరాభిమానాలు పొందినాడు. కలెక్టరుగా సంవత్సరం పూర్తిచేసుకున్న సందర్భంగా కాసిపేట మండల గిరిజనులు ఇతన్ని వెలుగు చూపిన దేవుడిగా కొనియాడారు. నెల్లూరు జడ్పీ సీఈవోగా ,డీఆర్‌వోగా, తెలుగుగంగ ప్రత్యేక కలెక్టర్‌గా, రైతుబజార్ల ముఖ్య కార్యనిర్వహణాధికారి(సీఈవో)గా పనిచేశారు. రెండో తమ్ముడు ఈపూరుపాలెం సర్పంచి. వెంకటేశ్వర్లు వెదుళ్ళపల్లి కి చెందిన అంజలిని వివాహం చేసుకున్నారు. ఈయనకు ఇద్దరు మగపిల్లలు, ఒక అమ్మాయి.
పాలపర్తి వెంకటేశ్వర్లు 2010 ఏప్రిల్‌ 5న అదిలాబాద్ జిల్లా కలెక్టర్‌గా బాధ్యతలు చేపట్టారు. విధి నిర్వహణలో అందరితో కలుపుగోలుగా ఉంటూ జిల్లా అభివృద్ధికి కృషి చేశారు. లక్షెటిపేట మండలం దొనబండ వద్ద జరిగిన రోడ్డు ప్రమాదంలో 36 మంది మృతులకు దగ్గరుండి దహన సంస్కారాలు నిర్వహించారు. మృతుల కుటుంబాలకు ఆర్థిక సాయం అందజేశారు. ఎండాకాలంలో తిర్యాణి మండలం కుర్రెఘడ్‌లో గిరిజన గూడెంలో కలుషిత నీరు తాగి ఆరుగురు గిరిజనులు మృతి చెందితే వైద్య బృందంతో గ్రామాన్ని సందర్శించారు. అక్కడ మంచినీటి సమస్య పరిష్కారానికి చర్యలు చేపట్టారు. ప్రాణహిత పుష్కరాలు విజయవంతంగా నిర్వహించారు. జిల్లాలో మూడు చోట్ల పుష్కరాలు నిర్వహించడానికి ప్రభుత్వం అనుమతి ఇచ్చినప్పటికీ నిధులు మాత్రం మంజూరు చేయలేదు. దీంతో కలెక్టర్‌ వెంకటేశ్వర్లు అన్ని శాఖల నుండి నిధులు సేకరించి మూడు చోట్ల పుష్కరాలు విజయవంతంగా నిర్వహించారు. వర్షాకాలంలో ప్రాణహిత పరిసర గ్రామాలను వరద నీరు ముంచెత్తింది. ఈ సమయంలో బెజ్జూర్‌, సిర్పూర్‌(టి) మండలాల్లో పర్యటించానని ఇది తనకు మరిచిపోలేని సంఘటన అని ఆయన పలుమార్లు గుర్తు చేస్తుండేవారు. జిల్లాలో గ్రామీణ ప్రాంత ప్రజలు వారి సమస్యలను నేరుగా కలెక్టర్‌కే తెలియజేసేందుకు 'మీ కోసం కలెక్టర్‌' కార్యక్రమాన్ని ప్రారంభించారు. దళిత, గిరిజనుల సమస్యలు పరిష్కరించేందుకు కృషి చేశారు.
పాలపర్తి వెంకటేశ్వర్లు ఆప్కో ఎమ్.డి.గా పనిచేస్తూ 2012, జూన్ 9 న మెదడు వ్యాదితో చనిపోయారు.
పొన్నగంటికూర
పొన్నగంటి కూర ఇది మంచి పోషక విలువలు గలిగిన ఆకుకూర. దీనిని పప్పులో వేయడం కన్నా వట్టిదే వేయించుక తింటే చాల రుచి కరంగా వుంటుంది. ఇది అతి సులభముగా, మరియు అతి తొందరగా అభివృద్ధి చెందగల ఆకు కూర. దీనికి పుష్పములు, విత్తనములు వుండవు. ఇది కేవలము కాండము ద్వారా అభివృద్ధి చెందగలదు.
కంద
తెలుగులో కంద అన్నా "కంద గడ్డ" అన్నా అర్థం ఒక్కటే. ఇది భూమిలో పెరిగే ఒక దుంప. తెలుగు వారు వాడే కూరగాయలలో కందకి ఒక స్థానం ఉంది. అడవులలో తిరిగే మునులు "కందమూలాలు" తిని బతికేవారని చదువుతూ ఉంటాం. అంటే, వారు ఆహారంగా పనికొచ్చే దుంపలు (tubers), వేళ్లూ (roots) తినేవారని అభిప్రాయం. 
సంస్కృతంలో కందని "సూరణ" అనిన్నీ "కన్‌ద" అనిన్నీ, "అర్శోఘ్న" అనిన్నీ అంటారు. అర్శ వ్యాధి (మొలలు వ్యాధి లేదా piles) ని పోగొడుతుందని దీనికి "అర్శోఘ్న" అన్న పేరు వచ్చింది. కంద గడ్డ చూడడానికి ఏనుగు పాదంలా ఉంటుందని దీనిని ఇంగ్లీషులో Elephant foot yam అంటారు. దీని శాస్త్రీయనామం "ఎమార్పోఫాలస్ కాంపాన్యులేటస్" (Amorphophallus companulatus). గ్రీకు భాషలో "ఎమోర్ఫస్" అంటే నిరాకారమైన అని అర్థం. కంద దుంపకి ఒక నిర్దిష్టమైన ఆకారం లేకపోవడం వల్ల ఈ మొదటి పేరు వచ్చింది. దీని పువ్వులు గంట ఆకారంలో ఉంటాయి కనుక రెండవ పేరు వచ్చింది.
భారత దేశంలో 14 కంద ఉపజాతులు కనబడుతున్నాయి. వీటన్నిటికి మూలం అనదగ్గది అడవి కంద. దీనిని తెలుగులో "వజ్ర కంద" అనిన్నీ "వన కంద" అనిన్నీ పిలుస్తారు. సంస్కృతంలో "వజ్రమూల" అనిన్నీ, "వనసూరణ" అనిన్నీ అంటారు. దీని శాస్త్రీయనామం "ఎమార్పోఫాలస్ సిల్వాటికస్" (Amorphophallus sylvaticus). కంద జన్మస్థానం భారత దేశమే అని శాస్త్రవేత్తలు నిర్ణయించేరు.
కంద భారత దేశంలోని దరిదాపు అన్ని ప్రాంతాలలోను సాగవుతుంది. కొబ్బరి తోటలలో అంతర పంటగా వేస్తూ ఉంటారు. ఇది నేలలోని సారాన్ని బాగా పీల్చుకుంటుంది కనుక ఒక సారి వేసిన పొలంలో ఐదారు సంవత్సరాలు పోతే కాని మళ్లా వెయ్యరు.
అప్పు
అప్పు అంటే తిరిగి ఇచ్చే షరతుతో అడిగి తీసుకొనే ధనం మరియు ధనేతరాలు.
అప్పు ఇవ్వడం తీసుకోవడం అనేది అభివృద్ధికి దోహదం చేస్తుంది.
అప్పు తీసుకొనేవారు అప్పు ఇచ్చిన వ్యక్తికి వ్రాసి ఇచ్చే నోటును ప్రామిసరి నోట్ అంటారు.
అప్పు ఇచ్చినందుకు వచ్చే ప్రతిఫలాన్ని వడ్డీ అంటారు.
అప్పు తీసుకున్న మొత్తంలో కొంత మొత్తాన్ని మాత్రమే చెల్లించిన పక్షంలో దానిని జమ అంటారు.
కొంత సమయంలో తిరిగి చెల్లించే వడ్డీ లేని రుణాన్ని చేబదులు అంటారు.
అప్పును ఇంగ్లీషులో Debit అంటారు.
అప్పును ఋణం, బాకీ, అరువు, చేబదులు అని కూడా అంటారు.ఋణానందలహరి
అర్హత
అర్హతను యోగ్యత అని కూడా అంటారు. ఒక పనిని సాధించ గల శక్తి అతనికి ఉంటే అతను ఆ పనికి అర్హుడు అని అంటారు. ఆ అర్హుడికి గల నేర్పును అర్హత అంటారు.
చదువుతున్న తరగతి నుండి ముందు తరగతికి వెళ్ళాలంటే అతను చదువుతున్న తరగతి సంబంధించిన పరీక్షలలో అతను ఉత్తీర్ణుడవాలి. అప్పుడు అతను పై తరగతికి అర్హత సాధిస్తాడు.
అదే విధంగా పోటీలలో ఇదే పద్ధతిని అనుసరించి చిన్న పోట్టీలలో గెలుపొందిన వారికి పై పోట్టీలలో పాల్గొనే అర్హత లభిస్తుంది.
ఎన్నికలలో నిలబడి గెలిచిన వారు నిలబడిన పదవి అర్హత సాధిస్తారు.
అర్హతను ఇంగ్లీషులో Eligible అంటారు.
ఆటంకం
సాఫీగా జరుగుతున్న పనులకు కలిగే అడ్డంకులను ఆటంకం అంటారు. ఈ ఆటంకాల వలన అనుకున్న సమయానికి పని పూర్తవక ఆలస్యమవుతుంది.
జిజ్ఞాస, తపన, కసి ఉంటే ఎన్ని ఆటంకాలు ఎదురయిన మనిషి విజయాలను సాధించగలడు.
ఆటంకాలు ఎదురైనా వాటిని ఎదుర్కొంటూ చేయవలసిన పనిని పూర్తి చేసినట్లయితే ఆ పని విజయవంతమైనదని అంటారు.
ఆటంకాన్ని ఎదుర్కొలేకపోతే ఆ పని విఫలమవుతుంది.
ఈ సృష్టిలో మనిషికే కాక ప్రతి జీవరాశికి, వీచే గాలికి, పారే నీటికి ఇలా ప్రతి అణువుకు ఎన్నో ఆటంకాలు ఎదురవుతున్నప్పటికి వాటిని అధిగమిస్తూ సాగిపోతుంటాయి.
ఆటంకాన్ని ఇంగ్లీషులో Detention అంటారు.
నూనె గింజలను పరీక్షించు పద్ధతులు
అధిక భాగం వంట నూనె లను నూనెగింజల నుండి తీయుదురు. పామాయిల్, అలివ్ ఆయిల్ వంటి నూనెలను పళ్ళగుజ్జునుండి తీయుదురు. నూనెగింజల నుండి నూనెను తీయు పరిశ్రమలవారు మొదట నూనెగింజలను సేకరించునప్పుడు తమ పరిశ్రమలో ఉన్న క్వాలిటి కంట్రోల్ లాబొరేటరిలో సేకరించు విత్తనాల నమూనాలను (sample) పరీక్షించిన పిదప మాత్రమే కొనుగోలు చేస్తారు. అలాగే రిఫైండ్‍ ఆయిల్ ఉత్పత్తిచేయు పరిశ్రమవారు కూడా తాము రిఫైండ్ చేయుటకై సేకరించు ముడి వంటనూనెను (crude edible oil) తమ ప్రయోగశాల (quality control laboratory) లో తగు పరీక్షలు చేసి కావలసిన ప్రమాణాలు కలిగి ఉన్నప్పుడే కొనుగోలు చేయుదురు. అలాగే తమ రిఫైనరీలో ఉత్పత్తి అయిన రిఫైండ్ ఆయిల్‍ వంటనూనెకు ఉండవలసిన భౌతిక రసాయనిక లక్షణాలు ద్రువీకరణ చేసుకున్న తరువాత మార్కెట్‍కు విడుదలచేయుదురు. అందుచే నూనె పరిశ్రమలలో నూనెగింజలను, మరియు నూనెలను పరీక్షించడం అతి ముఖ్యము. ఇందుకై నూనె పరిశ్రమలలో నూనెలను, నూనెగింజలను పరీక్షించు అన్ని రకాల పరికరాలు ఉన్న లాబొరేటరి (ప్రయోగశాల/క్వాలిటి కంట్రోల్) తప్పనిసరిగా ఉండును. ఈ పరీక్షలు నిర్హహించుటకు సైన్సులో పట్టభద్రులై, పరీక్షించు పద్ధతులపై శిక్షణ పొందినవారు ఉంటారు. వీరిని అనలిస్ట్స్ (Analysts) లేదా కెమిస్ట్ (chemist) లు అంటారు.
1.నూనె గింజలలోని తేమశాతం (% of moisture content)
2.నూనె గింజలలోని నూనె శాతం (% of oil/fat content)
3.నూనె గింజలలోని మాంసకృత్తులు (% of proteins)
4.నూనెగింజలలోని పీచు శాతం  (% of crude fiber)
5.నూనె గింజలలోని సాండ్/సిలికా శాతం (% of sand/silika content)
6. నూనె గింజలోని పాడైన గింజలు, ఇతరములు  (refractions, impurities)
నూనెగింజలలోని తేమ శాతమును (Determination of moisture content) గుర్తించుటకు/నిర్ణయించుటకు ప్రస్తుతం 3 విధానాలున్నాయి.
1. ఎయిర్ ఒవెన్ పద్ధతి (air oven method)
2. మాయిశ్చర్‍ బాలెన్స్ (moisture Balance) పద్ధతి.
3. డిజిటల్ మాయిశ్చర్ మీటరు.
శ్మశానం
శ్మశానాన్ని శ్మశాన వాటిక, కాడు, వల్లకాడు, కాష్టం అని కూడా అంటారు. చనిపోయిన మనిషికి ఇక్కడ దహన సంస్కారాలు జరుగుతాయి. ప్రతి ఊరికి ఒకటి లేక అంతకంటే ఎక్కువ శ్మశానాలు ఉంటాయి. చనిపోయిన వారికి గుర్తుగా కొందరు సమాధిని నిర్మిస్తారు. చనిపోయిన వారిని కాల్చేందుకు కట్టెలతో ఏర్పాటు చేసిన దానిని చితి అంటారు. చనిపోయిన వారిని పూడ్చేందుకు త్రోవ్విన గుంతను గోయి అంటారు.
చనిపోయిన మనిషి యొక్క శరీరాన్ని శవం అంటారు. శవాన్ని శ్మశానాన్ని తీసుకు వెళ్ళేందుకు కర్రలతో ఏర్పాటు చేసిన చట్టాన్ని పాడె అంటారు.
కంపదాకా తొండ పరుగు
గాలిబోతే కట్టెవొరుగు
అన్ని పాటులు భంగపాటుకే
ఎల్ల బాటలు వల్లకాటికే
 ----అజ్ఞాత కవి
సిరిపుల్ల
సిరిపుల్ల గడ్డి జాతికి సంబంధించింది. ఇది వాగులలో పెరుగుతుంది. ఇది నీటిలో పెరిగే మొక్క. ఈ సిరిపుల్లతో తయారు చేసే చాపలను సిరి చాపలు అంటారు.
ఇది సుమారు 5 నుంచి 8 అడుగుల ఎత్తు పెరుగుతుంది.
సిరిచాపల కొరకు సిరిపుల్లను కొన్ని ప్రాంతాలలో పండిస్తారు. సిరిపుల్ల మూడు నెలల పంట. ఇది ఎత్తుగా ఏపుగా పెరగడానికి యూరియాని తగిన మోతాదులో చల్లుతారు. ఒకసారి కోయబడిన సిరిపుల్ల దగ్గర భూమిలోపల ఉన్న సిరి గడ్డ ద్వారా మళ్ళీ చిగురిస్తుంది.
సిరిచాపను ఎక్కువగా నాలుగు అడుగుల వెడల్పు ఆరు అడుగుల పొడవుతో తయారు చేస్తారు. సిరిచాప ఒకటి నుంచి మూడు సంవత్సరముల వరకు చెడి పోకుండా ఉంటుంది. సిరిచాప చల్లగా, మెత్తగా ఉంటుంది.
మామూలుగా పెన్ను మందం గల దీనిని సన్నగా నాలుగు వైపులా చీల్చి రీఫిల్ మందంలో ఉండే నాలుగు పక్షాలు గల పుల్లను తయారు చేసి దానిని ఉడకబెట్టి రంగులు వేసి చాపను తయారు చేయడానికి ఉపయోగిస్తారు.
సిరిపుల్లను చీల్చడానికి ఉపయోగించే ఆయుధాన్ని అంబు అంటారు.
సిరిపుల్లతో రకరకాల బుట్టలను తయారు చేస్తారు. ప్రస్తుతం ఈ అల్లేవారు తక్కువగా కనిపిస్తున్నారు.
సిరిపుల్లతో మంచాలకు అల్లే నులకను తయారు చేస్తారు. సిరిపుల్లను నార లాగా తయారు చేసి పేడిన నులక చల్లగా, మెత్తగా, గట్టగా ఉండుట వలన దీనిని మంచాలకు ఉపయోగిస్తారు.
సిరిచాప ఇంటిలో ఉంటే సిరి సంపదలు వెల్లి విరుస్తాయని పెద్దల నమ్మకం.
దుస్తులు
మానవుడు తన శరీరాన్ని కప్పి ఉంచడానికి ధరించే వాటిని దుస్తులు అంటారు. దుస్తులను ఇంగ్లీషులో Clothing అంటారు.
మానవ సమాజంలో ఉండే ప్రతి మానవుడు దుస్తులను ధరించడం ఒక సహజ లక్షణంగా అలవరచుకున్నాడు. అందువలన ఈ సృష్టిలోని జీవులలో మానవుడు ప్రత్యేకతను సంతరించుకున్నాడు.
దుస్తులను ధరించే పద్ధతి సాంఘిక, భౌగోళిక, ఆర్థిక, శారీరక స్థితి గతులపై ఆధారపడి ఉంటుంది. చేసే పనిని బట్టి, అతని లక్ష్యాన్ని బట్టి ఆ సమయంలో తీసుకోవాల్సిన జాగ్రత్తలను బట్టి శరీరానికి అనుగుణమైన దుస్తులను ధరించవలసి ఉంటుంది.
బైబిల్ పాత నిబంధన గ్రంథంలో ఆదికాండంలో అధునిక మానవులకు తల్లిదండ్రులైన ఆదాము అవ్వలు చెట్ల ఆకులను కప్పుకున్నట్లుగా ప్రస్తావించబడింది. తర్వాత కాలంలో క్రీస్తు పూర్వం 80000 నుండి 40000 వరకూ జీవించిన నియాండర్తల్ మానవులు జంతు చర్మాలను కప్పుకోనేవారు. వీరి తర్వాత పుట్టుకొచ్చిన ఆధునిక మానవులు దూదితో దుస్తులు కనిపెట్టారు. భారత దేశంలో దుస్తులు వయసును బట్టి, లింగ భేదము బట్టి, సందర్భాన్ని బట్టి ధరించాలి అని పూర్వమే పెద్దలు నిర్ణయించారు.
రాశి (కుప్ప)
లెక్కించడానికి వీలు పడని లేదా లెక్కించ లేనని లేదా లెక్కించడానికి కష్టమైన వాటిని రాశి అని అంటారు.
ఈ విశాల ప్రపంచంలో ఎన్ని రకాల జీవులున్నాయో లెక్కించ వీలుకాదు అందువలన ఈ జీవులను జీవరాశి అంటారు.
ఈ అనంత విశ్వంలో నక్షత్రాలు ఎన్నో లెక్కించడం సాధ్యం కాని పని అందువలన నక్షత్రాలను నక్షత్రరాశులు అంటారు.
వరి ధాన్యం, రాగులు, జొన్నలు, సజ్జలు వంటి ధాన్యాన్ని కుప్పగా పోసినప్పుడు వాటిని లెక్కించడం కష్టం వాటిని ధాన్యరాశులు అంటారు.
మహాసముద్రాలలో నీరు ఎంత ఉందో చెప్పడం కష్టం ఈ నీరును అంబురాశి అంటారు. అదే విధంగా సముద్రంలోని నీరును అంభోరాశి అంటారు.
అగ్ని ఎక్కువ ప్రాంతాన్ని అక్రమించినప్పుడు లేదా నక్షత్రాలలో మండే అగ్నిలో ఎన్ని జ్వాలలు ఉంటాయో లెక్కించలేము ఆందువలన వీటిని అగ్నిరాశులు అంటారు.
ఒక అవలక్షణం కూడా లేని అన్ని మంచి లక్షణాలు గల యువతిని సుగుణాలరాశి అని, అలాగే ఒక అవయవం కూడా వికారంగా లేని అంగాంగం సుందరంగా ఉండే యువతిని అందాలరాశి అని అంటారు.
ఇసుక కుప్పను ఇసుక రాశి అని, సున్నం కుప్పను సున్నపు రాశి అని, ఉప్పు కుప్పను ఉప్పురాశి అని ఇలా లెక్కించ వీలు పడని అనేక రకములను రాశులు అని అంటారు.
అన్నాదమ్ములు పక్కపక్కనే ఉన్న తమ పొలాలలో వరిని పండిస్తారు. పంట బాగా పండి ఇద్దరు ధాన్య రాశులను ఏర్పాటు చేసుకున్న తరువాత అన్న నాకు పిల్లలు లేరు నేను నా భార్యే కదా ఇంత ధాన్యం నాకెందుకులే అనుకుని కొంత ధాన్యాన్ని తమ్మునికి తెలియకుండా తమ్ముడి రాశిలో కలుపుతాడు. అలాగే తమ్ముడు అన్నకు పిల్లలు లేకపోయే నేను ఇబ్బంది పడితే సహకరించడానికి కొడుకులున్నారు అని అన్నకు తెలియకుండా కొంత ధాన్యాన్ని అన్న రాశిలో కలుపుతాడు. ఆ మరునాడు ఇద్దరు ధాన్యాన్ని ఇంటికి చేర్చడానికి ఎన్ని బస్తాలకు నింపినను ఆ ధాన్యరాశులు తరగలేదట. అప్పటినుంచి ఈ రాశులకథ అన్నాదమ్ముల రాశి కథగా చాలా ప్రాచుర్యం పొందింది.
వాసి (ప్రసిద్ధి)
చరిత్రలో ఒక ప్రత్యేక స్థానాన్ని పొందిన వాటిని వాసికెక్కినవిగా పేర్కొంటారు. పేరు ప్రఖ్యాతులు పొందిన వారిని వాసికెక్కిన వారు అంటారు. వాసిని ఖ్యాతి, ప్రసిద్ధి, కీర్తి అని కూడా అంటారు.
వాసి అంటే ఊరు అనే అర్థం వస్తుంది. వాసి కెక్కడం అంటే ఊరి వారందరి మన్ననలు పొందడం అని అర్థం. 
వికీపీడియా, గూగుల్ వాసికెక్కిన అంతర్జాలాలు
ప్రపంచంలో వాసికెక్కిన కట్టడాలు ఉదాహరణకు తాజ్ మహల్, పిరమిడ్లు, చైనాగోడ
ఆంధ్రప్రదేశ్ లో చార్మినార్, గోల్కొండ కోట, వెయ్యి స్థంభాల గుడి
ప్రపంచంలో వాసికెక్కిన పుణ్యక్షేత్రాలు తిరుపతి, మక్కా, తిరువనంతపురం
రామాయణం, మహాభారతం
రాశి కన్నా వాసి మిన్న
రాశి (కుప్ప)
కరీంనగర్ గ్రామీణ మండలం
కరీంనగర్ గ్రామీణ మండలం, తెలంగాణ రాష్ట్రం కరీంనగర్ జిల్లాకు చెందిన ఒక మండలం.
మెదక్ పట్టణం
మెదక్, తెలంగాణ రాష్ట్రం మెదక్ జిల్లాకు చెందిన ఒక పట్టణం,పురపాలక సంఘం.మెదక్ పట్టణం హైదరాబాద్ నుండి 100 కిలోమీటర్ల దూరంలో ఉంది.మెదక్ పట్టణం 1952లో మునిసిపాలిటీగా ఏర్పడింది.ప్రస్తుతం ఇది జిల్లాలో గ్రేడ్ 2 హోదా కలిగిన ఏకైక పురపాలక సంఘం.పట్టణ ప్రస్తుతం విస్తీర్ణం 22 చ.కి.మీ.మేర విస్తరించి ఉంది.3 రెవెన్యూ వార్డులు, 27 ఎన్నికలు వార్డులు ఉన్నాయి.
180 ° 3 'ఉత్తర అక్షాంశం, 78 ° 2'0' తూర్పు రేఖాంశం వద్ద ఉంది
2011 భారత జనాభా లెక్కల ప్రకారం పట్టణంలో 44,255 మంది జనాభా 9011 గృహాలతో ఉన్నారు.పట్టణం మొత్తం జనాభాలో పురుషులు సంఖ్య 21,336, ఆడవారి సంఖ్య 22,919. ప్రతి 1,074 ఆడవారికి 1000 మంది పురుషులు నిష్పత్తిలో ఉన్నారు. 4,815 మంది పిల్లలు 0-6 సంవత్సరాల వయస్సులో ఉన్నారు. అందులో బాలురు సంఖ్య 2,418,బాలికలు సంఖ్య 2,397. సగటు అక్షరాస్యత రేటు 78.56% వద్ద 30,984 అక్షరాస్యులు.
మెదక్‌ బల్దియా పరిధిలోకి జిల్లాలోని హవేలి ఘనపూర్‌ మండలానికి చెందిన ఔరంగాబాద్‌. మెదక్‌ మండలంలోని అవుసులపల్లి,పిల్లికొట్టాల్‌ గ్రామాలు ఆ గ్రామ పంచాయతీల సర్పంచుల పదవీకాలం ముగియడంతో అవి బల్దియాలోకి విలీనం అయ్యాయి.దీంతో జిల్లా కేంద్రం పరిధి కాస్త పెరిగింది. ఇదివరకు పట్టణ పరిధి 22 చదరపు కి.మీలు ఉండగా, మూడు గ్రామాల విలీనంతో 26 చ.కి.మీ.లకు చేరుకుంది.జనాభా 44,410 నుండి 49,241 కి పెరిగింది.
నిజామాబాద్ నగరం
నిజామాబాదు , తెలంగాణ రాష్ట్రం నిజామాబాదు జిల్లాలోని ఒక నగరం.
నిజామాబాద్ తెలంగాణ రాష్ట్రంలో ఉన్న ఒక నగరం,జిల్లా ప్రధాన పరిపాలన కేంద్రస్థానం.ఇది రాష్ట్రంలో అతిపెద్ద పట్టణ సముదాయంగల మూడవ అతిపెద్ద నగరం.మున్సిపల్ కార్పొరేషన్  చేత పాలించబడుతుంది. నిజామాబాద్ నగరాన్ని నిజామాబాద్ మునిసిపల్ కార్పొరేషన్ స్థానిక స్వపరిపాలనా సంఘం నిర్వహిస్తుంది. ఇది హైదరాబాదు మరియు వరంగల్ తరువాత రాష్ట్రంలో మూడవ అతిపెద్ద నగరం.
2011 జనాభా లెక్కల ప్రకారం, మునిసిపల్ కార్పొరేషన్ యొక్క జనాభా 310,467.[4] మునిసిపల్ కార్పొరేషన్ ప్రజాస్వామ్యయుతంగా ఎన్నికైన సభ్యులను కలిగిన సంఘంతో, మేయర్ నాయకత్వంలో నగరం యొక్క పరిపాలన, అవస్థాపన జరుగుతుంది
వరంగల్ (పట్టణం)
వరంగల్, తెలంగాణ రాష్ట్రం వరంగల్ పట్టణ జిల్లాలోని ఒక నగరం.
ఇది రాష్ట్ర రాజధాని హైదరాబాదునకు ఉత్తర దిశలో 157 కి.మీ. దూరంలో ఉంది. వరంగల్ తెలంగాణ రాష్ట్రంలో రెండో అతి పెద్ద నగరము. 2014 జనవరి 28న మహా నగరం గా మారింది. వరంగల్ కి మరోపేరు ఓరుగల్లు
బావి గిలక
బావి లోని నీరును చేతితో తోడడానికి చేదను ఉపయోగిస్తారు. చేదతో నీరును సురక్షితంగా, సులభంగా తోడేందుకు ఉపయోగపడే పరికరాన్ని గిలక అంటారు.
గిలకతో నీరు సులభంగా తోడడమే కాకుండా తొందరగా పని జరుగుతుంది. నేడు నీటిని తోడేందుకు మోటార్లు ఉపయోగిస్తున్నందువలన మరియు బోరు బావుల వలన గిలక వాడకం తక్కువయింది.
గిలక సులభంగా తిరగడానికి, శబ్దం రాకుండా ఉండడానికి గిలక ఇరుసు భాగంలో కందెన లేదా నూనెను కొద్దిగా పూయాలి.
నీరును తోడేందుకు ఉపయోగించే తాడుకు మధ్యలో ముడులు లేకుండా ఉంటే మంచిది.
ముడులు ఉండుట వలన సమయం వృధా అవడమే కాకుండా కష్టం కూడా అంతేకాకుండా ముడుల వద్ద ఛేదను లాగేటప్పుడు తాడు తెగిపోవడం లేదా గిలక మీద నుంచి తాడు పక్కకి పడిపోవడం లేదా గిలకలో ఇరుక్కోవడం జరుగుతుంది.
గిలక మరి చిన్నది కాకుండా మరి పెద్దది కాకుండా మధ్యస్తంగా ఉండుట వలన పని తొందరగా పూర్తవడమే కాకుండా సులభంగా కూడా ఉంటుంది.
గిలక ఒక వైపు వాలి నట్టు ఉండక సమంగా ఉండుట వలన తాడు జారిపోకుండా ఉంటుంది.
చేదను బావిలో వేసినప్పుడు బావి మొత్తలు చేదకు తగలకుండా నీటితో నిండిన ఛేదను పైకి లాగినపుడు ఛేదను సులభంగా అందుకునే విధంగా గిలకను ఏర్పాటు చేయాలి.
బావికి ఉన్న గట్టు, గట్టు మీది దిమ్మెలు, దిమ్మెపై అమర్చిన దూలం, దూలానికి అమర్చిన గిలక మొత్తం పటిష్ఠంగా ఉండుట వలన ఎటువంటి ప్రమాదాలు జరగకుండా ఉంటాయి.
బొక్కెన
నీరును కొంచెం దూరం తీసుకు వెళ్లడానికి లేదా కొంత లోతు నుంచి నీరును పైకి తేవడానికి ఉపకరించే పరికరాన్ని బొక్కెన అని అంటారు. బొక్కెనను ఇంగ్లీషులో బక్కెట్ అంటారు.
వాడే సందర్భాన్ని బట్టి బక్కెట్ ను తెలుగులో వివిధ పేర్లతో పిలుస్తారు.
ఇంటిలో ఒక గది నుంచి మరొక గదికి కుళాయి దగ్గర నుంచి ఇంటి లోనికి ఇలా కొద్ది దూరం నీరును తేచుకునేటప్పుడు వాడే బక్కెట్ ను బక్కెటు అంటారు.
ఈ బక్కెట్ ప్లాస్టిక్ తయారు చేయబడి ఉంటే ప్లాస్టిక్ బక్కెట్ అని ఇనుముతో తయారు చేసిన బక్కెట్ ను ఇనుప బక్కెట్ అని ఇత్తడితో చేసిన బక్కెట్ను ఇత్తడి బక్కెట్ అని ఇలా పదార్థంతో తయారు చేయబడిన బక్కెట్ ను ఆ పదార్థం పేరును ముందుకు చేర్చి ఆ బక్కెట్ గా పిలుస్తారు.
బక్కెట్ కు తాడు కట్టి చేదుడు బావి నుంచి నీరును తోడుకుంటున్నప్పుడు లేక చేదుకుంటున్నప్పుడు ఈ బక్కెట్ ను చేద అని పిలుస్తారు.
పూర్వం ఎద్దుల సహాయముతో బావిలోంచి నీళ్ళను తోడటానికి ఉపయోగించే పెద్ద తోలు సంచిని బొక్కెన అంటారు. ఈ తోలు సంచిని కట్టడానికి దానికి పైభాగాన ఇనుప బొక్కెన ఉంటుంది.
తరువాత కొంత కాలానికి పెద్ద తోలు సంచి స్థానంలో పెద్ద ఇనుప బక్కెట్లు వచ్చాయి. వీటిని కూడా బొక్కెన గానే వ్యవహరించారు. ప్రస్తుత కాలంలో బొక్కెనలు ఉపయోగించడం లేదు.
పాత కాలం నాటి తోలు బొక్కెనలు కనుమరుగవగా ప్రస్తుతం ఇనుప బొక్కెనలు అక్కడక్కడా తారస పడుతుంటాయి.
తెగిన బొక్కెన నూతిలోకే
పచ్చి రొట్ట ఎరువు
పచ్చిరొట్టె ఎరువును అందించే పచ్చిరొట్ట పైర్ల పెంపకం, వినియోగం చాలా సులభమే కాకుండా తక్కువ ఖర్చుతో భూమికి ఎక్కువ పోషకాలను అందిస్తుంది.
జనుము, జీలుగ, పెసర, పిల్లి పెసర, అలసంద వంటి పైర్లను పూ మొగ్గ దశ వరకు పెంచి భూమిలో కలియ దున్నడాన్ని పచ్చిరొట్ట ఎరువుగా పరిగణిస్తారు.
పచ్చిరొట్ట పైరు సాగులో జీలుగ, జనుము ప్రాచుర్యంలో ఉన్నాయి. ఇవి తక్కువ సమయంలో ఎక్కువ రొట్టె పెడతాయి. భూమిలో కలియ దున్నిన తరువాత త్వరగా చివుకుతాయి.
ఆకులలో ఎక్కువ నత్రజని శాతం కలిగివుంటాయి. రొట్ట ద్వారా నత్రజనిని ఎక్కువగా పొందుతాయి. ఈ మొక్కలు లెగ్యుం జాతికి చెందినందువలన ఇవి వేర్లలోని బుడిపెలలో నత్రజనిని స్థీరీకరిస్తాయి.
మరలా మొక్కకు అందేలా తోడ్పడతాయి. పచ్చిరోట ఎరువులు స్థూల సేంద్రియ ఎరువులే ఇవి నేలకు సేంద్రియ పదార్ధంతో పాటు నత్రజనిని ఇస్తాయి.
కానుగ వంటి చెట్ల ఆకులను లేత కొమ్మలను కోసి పొలంలో వేసి కలియ దున్నటం చేయుట వలన తగిన మోతాదులో నత్రజనిని అందజేయవచ్చు.
జనుము, జీలుగ, పిల్లి పెసర, పెసర, అలసంద పచ్చిరొట్టె పైర్లగా పూతకు రావడానికి 40 నుండి 50 రోజులు పడుతుంది. వీటిని లేత పూత సమయంలో భూమిలో వేసి కలియదున్నాలి.
ఈ విధంగా పచ్చిరొట్టను కలియ దున్నడం వలన భూమి సారవంతం కావడంతో పాటు పంటల దిగుబడులు కూడా అధికంగా ఉంటాయి. పర్యావరణం దెబ్బతినకుండా ఉంటుంది.
రసాయనిక ఎరువుల ఖర్చు, వినియోగితలు తగ్గుతాయి. నాణ్యమైన దిగుబడులు పెరుగుతాయి.
ఎరువు
అగ్ని భద్రత
అగ్ని భద్రత అనేది, ప్రాణ నష్టం, ఆస్తి నష్టాలు చేయగల అగ్నిప్రమాదాలు ఏర్పడగల సంభావ్యతని తగ్గీంచడం లేదా పూర్తిగా నివారించడం కోసం, ఏదేని భవనం అనియంత్రిత అగ్ని ప్రమాదకాలంలో ఉన్నపుడూ అందలి వ్యక్తులను హెచ్చరించడానికీ, కాపాడడానికీ, ప్రాణ నష్ట తీవ్రతని తగ్గించడానికీ సంబంధించినది. అగ్ని భద్రతా ప్రమాణాలు అనేవి కొత్త భవనాల నిర్మాణంలో ఉండగా నిర్దేశింపబడేవి లేదా అప్పటికే కట్టబడిన భవనాలలో పాటింవలసినవి, అందలి నివాసితులు కచ్చితంగా పాటించవలసినవి, ఇలా చాలా విధాలుగా ఉంటాయి.
ఈ ఉదాహరణలు :
కూత
కూతను అరుపు, కేక అని కూడా అంటారు. అయితే సందర్భాని బట్టి ఈ పదాలను ఉపయోగిస్తారు. ఇతర వాటిని ఆకర్షించడానికి లేదా వికర్షించడానికి నోటి నుంచి విడుదల చేసే ధ్వనిని కూత అంటారు.
ఈ పదాల యొక్క అర్ధం ఒకటే అయినప్పటికి ముఖ్యంగా పక్షులకు కూత అనే పదాన్ని, జంతువులకు అరుపు అనే పదాన్ని మనుషులకు కేక అనే పదాన్ని ఉపయోగిస్తారు.
పక్షులు సంతానోత్పతి కోసం జంట పక్షిని ఆకర్షించడానికి, పక్షి తన పిల్లలకు దగ్గ్గరగా ఉన్నానని తెలియజేయుటకు, ఇతర వాటి నుంచి రక్షించుకోవడానికి కూత కూస్తుంది.
ప్రతి రోజు కోడి తెల్లవారుజామున తెల్లారింది లెగండోయ్ కొక్కొరోక్కో అని కూత పెట్టి ప్రపంచాన్ని మేల్కొలుపుతుంది.
శారీరకంగా బాగా ఎదిగిన పక్షులను పిట్ట కూత కోచ్చిందిరోయ్ అంటుంటారు.
పెంపుడు జంతువులు మేత కోసం, నీళ్ళ కోసం, అడవి జంతువులు ఇతర వాటిని భయపెట్టడం కోసం తన ఆధిపత్యాన్ని నిరూపించుకోవడం కోసం అరుస్తుంటాయి.
మనుషులు ఇతరుల దృష్టిలో పడడానికి ఇతరులను పిలవడానికి బాధను దిగమింగుకోవడానికి ఇతరులను అరచి భయపెట్టడానికి కేక వేస్తారు.
సాంస్కృతిక కార్యక్రమాలలో, కొత్త సినిమా విడుదల సందర్భాలలో, వివిధ సమావేశాలలో పర్యాటక ప్రదేశాలలో మరియు ఆటలు ఆడేటప్పుడు తమ ఆనందాన్ని వెల్లిబుచ్చడానికి కేకలు వేస్తారు.
ఈ కేకలు మరింత ఎక్కువగా ఉంటే వాటిని కెవ్వుకేకలు అంటారు.
వివిధ వాహనాల యొక్క రాకను తెలియజేయడానికి ఆ వాహనాలకు హారన్ బిగిస్తారు. ఈ హారన్ నుంచి వచ్చే కూత వలన ఆ వాహనంలో ప్రయాణించాలనుకున్న ప్రయాణికులు గమనించి ఆ వాహానాలలో ఎక్కి ప్రయాణిస్తారు.
ప్రమాదాలు జరగకుండా వాహనములకు అడ్డుగా ఉన్న వారిని ప్రక్కకు తొలగండి అని హెచ్చరించేందుకు ఈ వాహనముల హారన్ కూత ఉపకరిస్తుంది.
మావి చిగురు తినగానే కోయిల కూస్తుందా, లేక కోయిల గొంతు వినగానే మావి చిగురు తొడుగుతుందా అనే సందేహాలు రావడం సహజమే.
ఎందుకంటే కోయిల గొంతు వినగానే వసంతకాలం వచ్చిందని తెలుస్తుంది. కానీ కోయిల మాత్రం వసంతం కోసం కూయదు.
ఈ కాలంలో కూయడం దాని అవసరం. కారణం దాని సంతానోత్పత్తికి అనువైన కాలం ఇదే. మనం వినే కుహుకుహూలు మగ కోయిల కూతలు.
ఆడ కోయిలను ఆకర్షించడానికి ఇలా కూస్తాయి. ఆడ కోయిల ఇంత మధురంగా కూయలేదు. వాటి ఆకారాల్లో కూడా తేడాలుంటాయి.
మగ కోయిల నల్లగా ఉంటే, ఆడ కోయిల బూడిద రంగులో తెల్ల మచ్చలతో ఉంటుంది.
ఆడ కోయిలలు తమ గుడ్లను తాము పొదగలేవు. అందుకని అవి ఆ గుడ్లను కాకుల గూళ్లలో పెట్టి దూరంగా అడవుల్లోకి ఎగిరిపోతాయి. కాకులే ఆ గుడ్లను పొదుగుతాయి.
కాకులు సాధారణంగా మనుషులు నివసించే ప్రాంతాలకు దగ్గరగా గూళ్లు కట్టుకుంటాయి.
కోయిల వసంత కాలంలో జనవాసాల్లోకి వచ్చి చెట్ల గుబురుల్లో కూర్చుని పాటలు పాడడం మొదలు పెడతాయి.
ఈ సమయాల్లో కోయిల కూతను పిల్లలు అనుకరిస్తే అవి మరో మగ కోయిల పోటీ కూతలుగా భావించి రెట్టిస్తాయి.
ఆడ కోయిల ఆ పాటకు ఆకర్షితురాలై జత కట్టాక గుడ్లను కాకుల గూళ్లలో పెట్టి వెళ్లిపోతాయి. ఈ కాలంలో తప్ప మిగతా సమయాల్లో అవి కూయవు.
పైగా దూరంగా అడవి ప్రాంతాల్లోకి పోతాయి. అందువల్ల వసంత కాలంలోనే మనం కోయిలల గొంతును వినగలుగుతాం.
కూసే గాడిద మేసే గాడిదను చెడగొట్టినట్టు
సప్తస్వరాలు
పండూరివారి మామిడి
పండూరివారి మామిడి చాలా పురాతనమైన నాటు మామిడి కాయ రకం. దీని శాస్త్రీయ నామం 'మాంగిఫెరా ఇండికా' లేదా 'స్పాండియాస్ మాంగిఫెరా' అయివుండవచ్చును. ఈ రకం మామిడి చెట్లు సుమారుగా 100 అడుగులు ఎదుగుతాయి, 300 సంవత్సరాలు జీవించగలవు. వీటి కాండం చుట్టుకొలత 12 నుండి 14 అడుగులు ఉంటుంది. ప్రపంచంలోనే అత్యంత ఎత్తైన చెట్లని చెప్పవచ్చు. ఈ రకం మామిడి చూడడానికి కూరల్లో, పప్పుల్లో వేసుకొనే మామిడి కాయ వలే చిన్నగా ఉంటుంది. రుచికి చాలా అద్భుతంగా ఉంటుంది. పండూరివారి మామిడి ఇతర మామిడి రకాలవలే మగ్గే సమయంలో రంగు రాదు. ఇప్పటికీ పశ్చిమ గోదావరి జిల్లా లో తణుకు వంటి ప్రదేశాల్లో చాలా పురాతనమైన పండూరివారి మామిడి చెట్లు ఉన్నాయి. మామిడి కాయల ఋతువు పండూరివారి మామిడితోనే మొదలవుతుంది.
పూర్వం ఆంధ్ర క్షత్రియులు (రాజులు) తమ బృందావనాల్లో ఈ రకం చెట్లు పెంచుకొనేవారు. ఆ కాలంలో రాజులు ఈ కాయల రుచిని ఆస్వాదించేవారు, తమ రాయల్టీ నిలబెట్టుకోవడం కోసం బంధువులకు, స్నేహితులకు, మిత్ర సామ్రాజ్యపు రాజులకు పంచిబెట్టుకునేవారు. ఒకప్పుడు పశ్చిమ గోదావరి జిల్లా ఉండ్రాజవరం మండలం వెలగదురు గ్రామ పరిసర ప్రాంతాలలో పురాతన పండూరివారి మామిడి చెట్టు ఉండేది. దీని ఆవిర్బావం గురించి చాలా కథనాలు ఉన్నాయి. ఒక కథనం ప్రకారం దొంగలు ఒక ఉద్యానవనం నుండి మామిడి కాయను దొంగిలించి వెలగదురు ప్రాంతంలో టెంకను పాతారు. ఆ తల్లి చెట్టు మరణించే సమాయానికి దాని నుండి చాలా అంట్లు కట్టుట జరిగింది. ఉభయ గోదావరి జిల్లాల్లో నేటికీ రాజులు తమ రాయల్టీ నిలబెట్టుకోవడానికి ఇతరులకు పంచిబెట్టుకుంటారు. అయితే పండూరివారి మామిడి రకం పుట్టు పూర్వోత్తరాలు, నామ ధేయ పూర్వోత్తరాలు మాత్రం లభ్యం కాలేదు.
ఇటీవల పండూరివారి మామిడి జాతి అంతరించిపోవుచున్నది. అయితే ఈ జాతిని కాపాడటం కోసం ఫారెస్టు డిపార్టుమెంట్ వారు జాగ్రత్తలు తీసుకుంటున్నారు, తూర్పుగోదావరి జిల్లా కడియపులంకలో నర్సరీల వారు పండూరివారి మామిడి అంట్లను కట్టి అమ్ముతున్నారు. అంట్ల విధానం (గ్రాఫ్టింగ్ ) వల్ల నేడు ఉభయ గోదావరి జిల్లాలలో చాలా చోట్ల పండూరివారి మామిడి చెట్లు విస్తరించాయి.
డెకామీటరు
డెకా అనగా పది(Ten) అని అర్ధము.డెకా మీటరు (Dkm) లేదా (dkm) అనగా పది మీటరులు అనిభావన. పది డెకా మీటరులు ఒక హెక్టామీటరు. పది హెక్టా/వంద డెకా మీటరులు ఒక కిలోమీటరు.
గాయకులు
శ్రోతల కోసం లేదా శ్రోతల ముందు గేయకావ్యాన్ని లయబద్ధంగా ఆలపించే వారిని గాయకులు అంటారు. గాయకులను ఇంగ్లీషులో singers అంటారు.
గానం చేసే పురుషుడిని గాయకుడు అని, స్త్రీని గాయని అని అంటారు. గానం చేసే కొంత మంది గాయకులను గాన బృందం అంటారు.
గానాన్ని అభ్యాసం చేయలనుకునే వ్యక్తి ఒక మంచి గురువును ఎంపిక చేసుకోవడంతో పాటు ఇతర గాయకులు ఇచ్చే మంచి సూక్తులను కూడా అవలంభించాలి.
ప్రముఖ తెలుగు నేపధ్య గాయకుడు, సంగీత దర్శకుడు అయిన శ్రీపతి పండితారాధ్యుల బాలసుబ్రహ్మణ్యం గారు సంగీతాన్ని నేర్చుకోనప్పటికి గొప్ప గాయకుడిగా వాసి కెక్కినారు.
గాయకులు పుదీనా రసం తాగితే కంఠస్వరం మృధువుగా మధురంగా తయారవుతుంది.
మసాల పదార్థాలు, కారం ఎక్కువున్న పదార్థాలు తక్కువగా తీసుకోవాలి. సమయానికి ఆహారం తీసుకోవాలి.
ధూమపానం, మద్యపానం వల్ల స్వరపేటిక దెబ్బతింటుంది అందువల్ల అవి మానివేయాలి.
శ్రావ్యమైన స్వరానికి నీళ్లు ఎక్కువ తాగాలి. ఫిల్టర్ చేసిన నీరు మాత్రమే తాగాలి. పోషకాలుండే ఆహార పదార్థాలు తీసుకోవాలి.
గాయకులు ఎక్కువ వేడిగా ఉన్న పదార్ధాలను, మరీ చల్లగా ఉన్న పదార్ధాలను తీసుకోకూడదు.
గాయకులు ప్రతిరోజూ కొంత సమయాన్ని వ్యాయామం లేదా యోగాకు కేటాయించాలి.
కొంతమంది గాయకులు తెల్లవారుజామున చల్లని నీటిలో గొంతు వరకు మునిగి తమ గానాన్ని సాధన చేస్తారు.
ప్రతి ఒక్కరూ తమ స్వరం పిచ్‌ రేంజ్‌ను తెలుసుకోవాలి. దీన్ని డైనమిక్‌ రేంజ్‌ అంటాం. ఇది తెలుసుకున్న తర్వాత ఈ రేంజ్‌కు మించి పాడటం, మాట్లాడడం చేయకూడదు.
పిచ్‌ రేంజ్‌ తెలుసుకుని పాటలు పాడడం వల్ల స్వరానికి సంబంధించిన సమస్యలు ఉత్పన్నం కావు. దీన్ని తెలుసుకోవడానికి 'వాయిస్‌ సాఫ్ట్‌వేర్‌' ఉపయోగపడుతుంది.
మగవాళ్లు ఆడపిల్లల గొంతుతో, ఆడవాళ్లు మగవారి గొంతుతో పాడడాన్ని వాయిస్‌ మ్యుటేషన్లు అంటారు.
గాయకులు మంచు పడే సమయంలో ఎక్కువగా తిరగరాదు.
గాయకులు బరువైన పనులు చేయరాదు. మరి ముఖ్యం గానం చేసే ముందు అసలు చేయరాదు.
చైన్ బ్లాక్
చైన్ బ్లాక్ ను బరువైన వస్తువులను ఎత్తడానికి, బరువైన వస్తువులను నిదానంగా కిందకు దించడానికి ఉపయోగిస్తారు. దీనిని గొలుసు గిలక అని కూడా అంటారు.
దీనిని ఎక్కువగా బోరు బావులలో మోటారు మరియు పైపులను దించడానికి దీనిని ఉపయోగిస్తారు. వ్యవసాయ బోరు బావిలోని మోటారును ఎత్తడానికి కాని దించడానికి కాని ఆరుగురు వ్యక్తులు కావలసి ఉంటుంది.
అదే చైను బ్లాక్ తో అయితే హుక్ ను తగిలించిన తరువాత ఒక వ్యక్తి పైకి లాగ గలుగుతాడు. దించడం మరింత సులభం.
నేడు చైన్ బ్లాక్ లు సెంట్రింగ్ సామానులు బాడుగకు ఇచ్చే వారి వద్ద రోజు వారి బాడుగకు లభిస్తున్నాయి.
బ్రహ్మ జెముడు
బ్రహ్మజెముడు ఔషధ మొక్క. ఇది నీటి ఎద్దడిని తట్టుకుని ఇసుక నేలల్లో 10 నుంచి 20 అడుగుల ఎత్తు పెరుగుతుంది.
సాధారణంగా వీటిని ఎడారి మొక్కలు అంటారు. ఇవి నీటిని తమ కాండంలో నిల్వ వుంచుకునే శక్తి గలవి. బ్రహ్మ జెముడు కాండంపై సన్నని గాటు పెట్టినప్పుడు పాలు వంటి ద్రవం కారుతుంది.
ఈ మొక్కలకు ముళ్లు ఎక్కువగా ఉంటాయి. అందువలన వ్యవసాయ పంట రక్షణ కొరకు వీటిని పొలం చుట్టూ కంచెగా పెంచుతారు.
మంచి పసుపు కొమ్ములను బ్రహ్మ జెముడు చెట్టు మొదట్లో గుచ్చి 3 రోజులు నానబెట్టి తరువాత ఎండ బెట్టాలి.మల్లి బ్రహ్మజెముడు మొదట్లో గుచ్చి 3 రోజులు ఉంచి తీసి ఎండా బెట్టాలి.
ఇలా 7సార్లు చేసిన తరువాత ఆ పసుపు కొమ్ము ను నీటితో అరగ తీసి ఆ గంధాన్ని పైన లేపనం చేస్తూ ఉంటె బొల్లి ,మేహపోడల మచ్చలు , ఇంకా సకల చర్మ వ్యాధులు పోతాయి.
గోవు పాలు వదలి బ్రహ్మ జెముడు పాల కోసం వెళ్లినట్లు
భారతీయ నాగ జెముడు
భారతీయ నాగజెముడు లేదా నాగజెముడు ఫికస్ ఇండికా కాక్టేసి కుటుంబానికి చెందిన పుష్పించే మొక్క. ఇది సుదీర్ఘకాలంగా కొన్ని దేశాలలో ఆహార ఉత్పత్తి కోసం పండించబడుతున్న ముఖ్యమైన వ్యవసాయ మొక్క.
దీని వృక్ష శాస్త్రీయ నామం Opuntia ficus-indica. ఇవి ఎక్కువగా ఇసుక ప్రాంతాలలో పెరుగుతుంటాయి. వీటి కాండం ఆకు రూపాన్ని కలిగి ఉంటుంది. ఇవి తక్కువ నీటితో ఎక్కువకాలం బతుకుతాయి.
ప్రపంచం మొత్తం మీద ఎండిన, సారహీనమైన, నిర్జల, ఎడారి వంటి అన్ని నేలలో ఇది పండుతుంది. ఈ మొక్క సుమారు 12 నుంచి 16 అడుగుల ఎత్తు పెరుగుతుంది.
ఈ మొక్క యొక్క మూలాలు మెక్సికో కు చెందినవిగా భావిస్తున్నారు.
నాగజెముడు ఫికస్ ఇండికా మొక్క యొక్క కాయ ఆకు పచ్చరంగు నుండి బాగా మగ్గిన తరువాత ఎరుపు రంగుకు మారుతుంది.
బాగా మగ్గిన పండ్లను అతి జాగ్రత్తగా దాని పైన ఉన్న తోలును వలచి లోపలి కండను నములుతూ విత్తనాలను అతి జాగ్రత్తగా ఊసివేస్తారు.
నాగజెముడు ఫికస్ ఇండికా మొక్క చాలా భయంకరంగా అనేక ముళ్ళను కలిగి ఉంటుంది. అదికాక ఇది నాగ అనే పేరును కలిగి ఉంది.
నాగుపాము పడగ విప్పినపుడు తల భాగం ఏ ఆకారంలో ఉంటుందో ఈ చెట్టు కాండం మొత్తం అదే పద్ధతి లో ఉంటుంది. అందుకే ఈ రకం మొక్కలను నాగజెముడు అని అంటారు.
ఈ మొక్క యొక్క పండ్లను తినాలనుకునే వారు పెద్దల సలహాను తీసుకోండి. ఈ చెట్లు వుండే ప్రాంతాలలో చీకుగా ఉన్నందువలన పాములు సంచరిస్తుంటాయి.
ఈ చెట్టుంతా ముళ్ళతో ఉంటుంది. చాలా జాగ్రత్తగా పండును తీసుకోవాలి. ఈ పండుకు కూడా వందల సంఖ్యలో అనేక చిన్న ముళ్ళుంటాయి. ఈ ముళ్ళను ఏ మాత్రం కొంచెం తగిలినా అనేక ముళ్ళు గుచ్చుకుంటాయి.
ఈ పండుకు ఉండే కనిపించి కనిపించని సన్నని ముళ్లు అవేమి చేస్తాయిలే అని ఆజాగ్రత్తగా ఉన్నప్పుడు అనేక ముళ్ళు గుంచుకుని విపరీతమైన చురుకును కలుగజేస్తాయి.
ఈ పండును తినడం అనేక సమస్యలతో కూడుకున్నందు వలన ఈ పండును తినడం కన్నా ఊరకుండడం మేలు లేదా తినకూడదనే అభిప్రాయం భారతదేశంలోని అన్ని ప్రాంతాలలో ఉంది.
తిరుమల శ్రీవారి అన్నదాన నిలయం
తిరుమలలో శ్రీవారి అన్నదాన నిలయాన్ని ఏప్రిల్ 6, 1985న అప్పటి ముఖ్యమంత్రి స్వర్గీయ నందమూరి తారక రామారావు ప్రారంభించారు. దీనిని శ్రీ వెంకటేశ్వర నిత్య అన్నదానం కాంప్లెక్స్ అని అంటారు.
భారత రాష్ట్రపతి జూలై 7, 2011న మరొక శ్రీవారి నూతన అన్నదాన నిలయాన్ని ప్రారంభించారు. దీనిని శ్రీ తరిగొండ వెంగమాంబ నిత్య అన్నదాన కాంప్లెక్స్ అని అంటారు.
మాతృశ్రీ తరిగొండ వెంగమాంబ నిత్య అన్నదాన కాంప్లెక్స్ ను నూతనంగా తిరుమలలో నిర్మించారు. దీని నిర్మాణానికి సుమారు 35 కోట్ల రూపాయల ఖర్చయింది. ఈ అన్నదాన కాంప్లెక్స్ నిర్మాణానికి దాతల నుంచి విరాళాలను స్వీకరించారు.
దీనిని భారత రాష్ట్రపతి జూలై 7, 2011న ప్రారంభించారు. ఈ భవనంలో గల రెండు అంతస్తులలో నాలుగు పెద్ద భోజనశాలలు ఉన్నాయి. ఒక్కొక్క భోజనశాలలో ఒకేసారి వెయ్యి మంది కూర్చుని తినగలిగే సౌకర్యం ఉంది.
ప్రతిరోజు 12 గంటల పాటు అన్నదానం జరపబడే ఈ కాంప్లెక్స్ లో సుమారు వెయ్యి మంది సిబ్బంది పనిచేస్తున్నారు. ప్రతిరోజు 70 వేల మంది భక్తులకు అన్నదానం చేయగల సామర్థ్యం ఈ కాంప్లెక్స్ లో ఉంది.
వీరికి సరిపడ భోజనంతో పాటు ప్రతిరోజు అదనంగా ఎనిమిది వేల రొట్టెలను ముద్ద పప్పుతో పాటు అందిస్తున్నారు. అత్యాధునిక యంత్రాల ద్వారా రొట్టెలను తయారు చేస్తున్నారు.
ఈ యంత్రం ప్రతి గంటకు రెండు వేల రొట్టెలను తయారు చేయగల సామర్థ్యాన్ని కలిగి ఉంది.
వింత మొక్కలు
చిలగడ దుంప, బంగాళ దుంప
ఎంతో పెద్దవిగా పెరిగే మఱ్ఱి, రావి చెట్లు కూడా ఒక్కోసారి ఏ చెట్టు మీదనో పెరగటం ప్రారంభిస్తాయి. ఆ తర్వాత క్రమ క్రమంగా వేళ్ళను నేలలోనికి దింపి పాతుకు పోతాయి.
ఇలాంటివే పుట్ట గొడుగులు ఇవీ మొక్కలే. చిన్నవిగా ఉండటాన, మిగిలిన మొక్కల్లాగ కనిపించక పోవటాన, వీటిని అసలు మొక్కలనే అనుకోరు.
ఈ జాతి మొక్కల్లో ఒకటైన ట్రఫుల్స్ రకం పుట్టగొడుగులు నేలలోపలే పెరిగి, వ్యాపించి, పుష్పిస్తాయి. నేలమీదకు కనిపించకపోవటాన ఇవి పెరిగినట్లు, పుష్పించినట్లు, అసలు ఉన్నట్లే ఎవరికీ తెలియదు.
నాచు, పాచి మొక్కలు , తామర, బుడగ తామరలు నీళ్ళల్లో తప్పిస్తే బయట పెరగవు.
బ్రహ్మజెముడు, నాగజెముడు, సర్వి లాంటి మొక్కలు ఇసుక నేలల్లో పెరుగుతాయి.
పెరుగు తోడుకునేది సూక్ష్మజీవుల వల్లనే. ఆహార పదార్ధాలను తడి తగిలే చోట నాలుగు రోజులు ఉంచితే చెడిపోయి వాసన పట్టేది ఇవి పెరగటానే. నీళ్ళు తగిలితే పచ్చళ్ళ మీద, బ్రెడ్ మీద పట్టే బూజు కూడ ఈ మొక్కల వలనే. ఈచిన్న మొక్కలు కొన్ని పెద్ద మొక్కలపై పెరగటం వల్లనే ఆ మొక్కలకు తెగుళ్ళు పడతాయి. కల్లు కుండల్లో నుండి నురుగు వచ్చేది వాటిలో ఒక రకం మొక్క పెరగటం వల్లనే. మనకు మందుల్ని అందించే "పెనిసిలియం" కూడ ఈ మొక్కల్లో ఒకటే. ఇలాగే మనకు ఉపయోగ పడేవి, హాని కలిగించేవి ఎన్నెన్నో చిన్న మొక్కలయిన సూక్ష్మజీవులు ఉన్నాయి.
సెకోయియా చెట్లు, యూకలిప్టసు చెట్లు కొన్ని ప్రాంతాలలో మూడువందల అడుగుల పొడవు పెరుగుతాయి.
మర్రిచెట్టు
ఎక్కువగా ఆఫ్రికాలో కనిపిస్తాయి ఇలాంటి చెట్లు. డెబ్బై అడుగులు ఎత్తు పెరిగే బెబిల్ అనబడే చెట్లు 25 అడుగుల లావెక్కుతాయి.
సన్న జెముడు
సన్న జెముడు ఒక ఔషధ మొక్క. దీని శాస్త్రీయ నామం Euphorbia tirucalli. దీనిని మంచి జెముడు, కంచి జెముడు అని కూడా అంటారు. ఇవి సుమారు 20 అడుగుల ఎత్తు పెరుగుతాయి.
ఈ చెట్టు మొత్తం కూడా మాను నుంచి చివరల వరకు లావు పుల్లలు, సన్నని పుల్లలుగా పెరుగుతుంది. ఈ చెట్టుకు మామూలు చెట్లకు ఉన్నట్టు ఆకులు ఉండవు.
జెముడు
జెముడు అనే పేరుతో కూడిన రకరకాల మొక్కలున్నాయి.
ఆదిలాబాదు లోక్‌సభ నియోజకవర్గం
అదిలాబాదు ఒక లోకసభ నియోజకవర్గము. ఎన్నికైన లోకసభ సభ్యుల జాబితా
నూనెలను పరీక్షించడం
వంటనూనెలలో వుపయోగించు ఖాద్య తైలాలు, మరియు పారిశ్రామిక వినియోగానికై వాడు నూనెలను (పంట) మొక్కలనుండి లభించు నూనెగింజలనుండియు కొన్నిరకాల చెట్లగింజలనుండి (వేప, కానుగ, సాల్, ఇప్ప వంటివి) ఉత్పత్తిచేయుదురు.వంటనూనెలుగా ఉపయోగించు నూనెలకు ఉండవలసిన కొన్ని భౌతిక రసాయనిక లక్షణాలు, ధర్మాలను నిర్ధేశించడం జరిగింది.భారతదేశంలో బ్యూరొ ఆఫ్ ఇండియన్ స్టాండర్డ్స్ (BIS గతంలో ISI) నూనెలకై కొన్ని ప్రమాణాలను (Standards) నిర్ణయించింది.ప్రభ్యుత్వ ఆధీనంలోని ఆహర మంత్రిత్వశాఖలోని కొన్ని శాఖలు నూనెలపై పరివేక్షణ, నియంత్రణ అధికారాలను కలిగి ఉన్నాయి.BIS వారు నూనెలను పరీక్షించుటకై పరీక్ష విధాలను కూడా పుస్తకరూపంలో ప్రకటించారు. అమెరికాలో మరికొన్నిదేశాలలో AOCS (American oil chemists society) వారు రూపొందించిన ప్రకారం నూనెలను పరీక్షించెదరు.అలాగే అన్ని దేశాలలోను నూనెలను పరీక్షించు పద్ధతులను రూపొందించారు.అయితే ప్రాథమికంగా ఎవోఒకటొ, రెండో మార్పులు తప్ప అన్ని నూనెలపరీక్షించు పద్ధతులన్ని ఇంచుమించు ఒకే రకంగా ఉన్నాయి.
ముడి వంటనూనెలను (crude edible oils) ఉత్పత్తి చేయు పరిశ్రమలు, ముడి వంటనూనెలను కొనుగోలుచేసి రిపైండ్‍నూనెలను ఉత్పత్తి చేయు పరిశ్రమలవారు మరియు తవుడు, సోయా, సాల్‍సీడ్ మరియు ఆయిల్ కేకులనుండి సాల్వెంట్ ఎక్సుట్రాక్షన్ పద్ధతిలో నూనెలను ఉత్పత్తి చెయ్యు పరిశ్రమలన్నియు స్వంత నాణ్యత నియంత్రణ ప్రయోగశాల (Quality control laboratory) లను కలిగివుండి, తాము ఉత్పత్తిచేయు మరియు కొనుగోలు చేయు నూనెలను ఈ లాబొరెటరిలలో పరీక్షించెదరు. ఒకవేళ కొనుగోలుదారునికి, అమ్మకదారునికి విభేదాలొచ్చిన ప్రవేట్ లాబ్ లలోలేదా ప్రభుత్వ అనుభంద ప్రయోగశాలలో పరీక్షలుచేయించెదరు.
ముఖ్యంగా ఈ దిగువ పెర్కొన్న పరీక్షలను అధికంగా చేయుదురు.
1.నూనెలోనితేమశాతం
2.నూనెలోని కరుగని మలినాలశాతం
3.నూనెలోని ఫ్రీఫ్యాటి ఆమ్లశాతం
4.నూనె విశిష్ణ గురుత్వము
5.నూనె ద్రవీభవన స్ధానము
6.నూనె లోని అన్ సపొనిఫియబుల్ మాటరు
7.నూనె యొక్క సపొనిఫికేసను విలువ
8.నూనె యొక్క ఐయోడిన్ విలువ
9.నూనె యొక్క రంగు
10.నూనెలోని వ్యాక్సు శాతం
11.నూనెలోని గమ్స్ శాతం
12.నూనె యొక్క పెరాక్సైడ్ విలువ
13.నూనె వక్రీభవ గుణకం (Refractive Index)
పైన పెర్కొన్న పరీక్షలే కాకుండగా నూనెలలో కల్తిని గుర్తించుటకై స్వఛ్ఛత (purity) నిర్ధారణ పరీక్షలు కూడా ఉన్నాయి.
నూనెలోని తేమ శాతం
ఈ పరీక్షా విధానాన్ని నూనెగింజల నుండి నూనెతీయు మిల్లులలో,అలాగే అయిల్ కేకు(oil cakes)లనుండి నూనె తీయు సాల్వెంటు ప్లాంటు పరిశ్రమల్లోని ప్రయోగశాలల్లో నిర్వహిస్తారు
నూనె లోని తేమశాతాన్ని మూడు పద్ధతులలో చెయ్యుదురు.
1.ఎయిర్ ఒవన్(oven) విధానం.
2.హట్ ప్లేట్ విధానం
3.డిస్టిలేసన్ విధానం.
తేమను నిర్ణయించు విధానాన్ని నూనె గింజలలోని తేమశాతంను నిర్ణయించు పద్ధతిలోనే చెస్తారు.ఇక్కడ నూనె గింజ లకు బదులు నూనెను పెట్రిడిష్‍లో తీసుకొవాలి.అయితే పెట్రి డిష్ లో నూనెను వేయుటకు ముందు నూనెను బాగా కలిపి ఆ తరువాత పెట్రి డిష్ లో పోసి, తూచాలి. మిగతా ప్రయోగ విధానం, ఇక్వెసన్ ఫార్ములా రెండింటికి సమానం.
ఈ పద్ధతిలో పరీక్షించవలసిన నూనెను ఒక బీకరులో తీసుకొని, హట్‍ప్లెట్ మిద వేడిచేస్తూ, గాజుకడ్డితో కలియతిప్పుచు, నూనెలోని తేమను తొలగించెదరు.ఈ పద్ధతిలో నూనెలోని తేమశాతాన్ని కొద్ది నిమిషాలలోనే (25-30నిమిషాలు) నిర్ణయించవచ్చును.ఎయిర్ ఒవన్ పద్ధతిలో 3-4 గంటల సమయం పట్టును.అయితే ఈ విధానంలో తుది పరీక్ష విలువలో ఖచ్చితత్త్వం కొద్దిగా తక్కువ.త్వరగా నూనెలోని తేమ శాతం అందాజుగా తెలుసుకొనుటకు పనిచేయును.
పరికరాలు 
1.గాజుబీకరు:100-150మి.లీ.కెపాసిటి ఉంది.
2.గాజు కడ్డి
3.డెసికెటరు
4.విద్యుతో పనిచేయు హాట్‍ప్లేట్
5.ఎనలైటికల్ బాలెన్స్
పరీక్షించు విధానం
శుభ్రమైన, పొడిగా వున్న 100-150 మి.లీ.ల గాజు బీకరును ఒక గాజు కడ్డితో సహ తీసుకొని, తూచి వాటి భారాన్ని నమోదు చేయాలి.పరీక్షించవలసిన నూనెను బాగా కలియబెట్టి అందునుండి దాదాపు 10 గ్రాం.ల వరకు నూనెను బీకరులో వేసి, తూచి భారాన్ని నమోదు చెయ్యాలి.బీకరును హట్‍ ప్లేట్ మీద వుంచి, హీటరును ఆన్ చెయ్యాలి.గాజు కడ్డితో బీకరులోని నూనెను కలియబెట్టుచు నూనెను 120 డిగ్రీలవరకు వేడి చెయ్యాలి.మొదట బీకరులోని నూనె నుండి తేమ చిన్న గాలిబుడగలవలె తయారై నూనె ఉపరితలం చేరును.నూనెనుండి పూర్తిగా బుడగలు రావడం ఆగేవరకు నూనెను వేడిచేస్తూ, గాజుకడ్డితో నూనెను కలియబెట్టుచూ వుండాలి.కలియబెట్టునప్పుడు నూనె బయటకు చిందకుండ జాగ్రత్తగా కలియ బెట్టాలి.గాలి బుడగలు రావడం ఆగిపొగానే నూనెను వేడి చెయ్యడం నిలిపి వేసి బీకరును గాజుకడ్డితో సహా డెసికెటరులో వుంచి చల్లార్చాలి.చల్లారిన బీకరును బయటకు తీసి, ఎనలైటికల్ బాలెన్స్ లో తూచి భారాన్ని నమోదు చేయాలి.
formula_1
వివరణ
W=ఖాళి బీకరు+ గాజుకడ్ది బరువు.గ్రాం.లలో
W1=పరీక్షించు నూనె+బీకరు+గాజుకడ్డి బరువు, గ్రాం.లలో
W2=హట్‍ప్లెట్ మీద వేడి చేసిన తరువాత నూనె+ బీకరు+ గాజుకడ్ది బరువు, గ్రాం.లలో
సాళ్లు
పొలాలలో మొక్కకు మొక్కకు మధ్య ఉండవలసిన దూరం కొరకు ఒక క్రమ పద్ధతిలో నాటిన వరుస క్రమాన్ని సాళ్లు అంటారు. సాలు - ఏకవచనము, సాళ్లు .. బహువచనము.
సాళ్ల పద్ధతి ప్రకారం నాటిన మొక్కల మధ్య దూరం పొడవు మరియు వెడల్పులు సమానంగా ఉంటాయి. మొక్కలు మరియు పైర్లను సాళ్లలో నాటుట వలన అనేక ఉపయోగాలు ఉన్నాయి.
వరి, మొక్కజొన్న వంటి పైర్లను చాలా దగ్గర, దగ్గర నాటవలసి ఉంటుంది. సరైన వరుస క్రమంలో నాటని ఇటువంటి పైర్లలో అడుగు పెట్టడం చాలా కష్టం. అనేక కారణాల దృష్ట్యా పొలంలో నడువవలసి ఉంటుంది.
అనేక ఉపయోగాలున్న కారణంగా కొంచెం కష్టమైనప్పటికీ ఖర్చును భరించి, సమయాన్ని వెచ్చించి ప్రతి రైతు తన పొలంలో సాళ్ల పద్ధతిలో నాటేందుకు వీలున్న ప్రతి పంటను సాళ్ల పద్ధతిలో నాటుతున్నారు.
ఒక వరుస క్రమంలో వరి వంటి పైర్లను నాటుట వలన కలుపును సులభంగా గుర్తించి కలుపును తీసివేయడానికి ఈ సాళ్ల విధానం ఉపయోగపడుతుంది.
ఎరువులు వేయడానికి పురుగుమందులు చల్లడానికి చిన్న చిన్న పైర్లలో ఈ సాళ్ల విధానం ఉపకరిస్తుంది. అంతేకాక పని సులభంగా తొందరగా పూర్తవుతుంది.
మామిడితోటల వంటి పెద్ద పెద్ద తోటలలో మొక్కకు మొక్కకు మధ్య సరైన దూరం ఉండుట వలన ట్రాక్టర్ వంటి యంత్రాలతో దున్నటానికి పురుగు మందులు చల్లడానికి ఉపకరించడమే కాక పని తొందరగా పూర్తవుతుంది.
ఈ పద్ధతిలో నాటిన పంటలు వేసిన ఎరువును వృద్ధా కాకుండా తొందరగా సమంగా స్వీకరిస్తాయి. ఎందువలన అంటే వాటిని వేసే వ్యక్తి ఈ సాళ్ల విధానం వలన ఆ మొక్కకు అందుబాటులో ఎరువును వేయగలుగుతాడు.
మొక్కలకు లేదా చెట్లకు నీరును సాళ్ల పద్ధతిలో పెట్టుట వలన మొక్కలకు అవసరమైనంత నీరును సులభంగా తొందరగా పారించగలుగుతారు.
నూనెలోని కరుగని మలినాలశాతం
ఈ పరీక్షా విధానాన్ని నూనెగింజల నుండి నూనెతీయు మిల్లులలో, అలాగే అయిల్ కేకు (oil cakes) లనుండి నూనె తీయు సాల్వెంటు ప్లాంటు పరిశ్రమల్లోని ప్రయోగశాలల్లో నిర్వహిస్తారు.
నూనె గింజలనుండి నూనెలను ఉత్పత్తి చేయునప్పుడు కొన్నిమలినాలు నూనెతో పాటు చేరును.అవి ద్రవ మరియు ఘన రూపంలో వుండును. ద్రవరూపంలోని మలినాలు తేమ వంటివి. ఘనరూపంలోని, నూనెలో కరుగని మలినాలు సాధారణంగా విత్తానాలతోపాటు వచ్చిన మట్టి చిన్న ఇసుక రేణువులు, మరియు విత్తన కణభాగాలు వుంటాయు.ఇలాంటి నూనెలో కరుగని మలినాలను (oil insoluble impurities) ఫిల్టరు ప్రెస్ లో ఫిల్టరుచెయ్యడం ద్వారా తొలగించెదరు.
ఈ విధానంలో మొదట నూనెను వేడి కిరోసిన్లో కరగించి ఫిల్టరుపేపరులో (వడబోత కాగితం) వడబోయటం జరుగును.మలినాలు ఫిల్టరుపేపరు మీద వుండిపోవును.ఇప్పుడు ఫిల్టరుపేపరుకు అంటుకు వున్న నూనెను తొలగించుటకై పలుదపాలుగా పెట్రొలియం ఈథరుతో వాషింగ్స్ ఇచ్చి, ఫిల్టరు పేపరును ఎయిర్ ఒవన్‌లో డ్రై చేసి, చల్లార్చి, తూచి దాని భారాన్ని నమోదు చేయుదురు. ఫిల్టరుపేపరు మీదవున్న పదార్థమే నూనెలో కరుగని మలినాలు.
1.వాట్‍మాన్ ఫిల్టరు పేపరు.నెం.1
2.ఫిల్టరింగ్ ఫన్నల్, గాజుది.80మి.మీ.వ్యాసం ఉంది.
3.ఫిల్టరింగ్ ఫ్లాస్కు లేదా బీకరు లేదా కొనికల్ ఫ్లాస్కు.
4.ఎనలైటికల్ బాలెన్స్.
5.డెసికెటరు.
1.కిసొసిన్ గ్రేడ్ 1, రంగులేని BIS:1439:1959 స్పెసిఫికెసన్సుకు అనుగుణ్యంగా వుండాలి.
2.పెట్రొలియం ఈథరు:సాల్వెంట్ గ్రేడ్, బాయిలింగ్ పాయింట్ 60/80 C.BIS:1745-1961 స్పెసిఫికెసన్సుకు అనుగుణ్యంగా వుండాలి.
ముందుగా నూనెను 105C ఉష్ణోగ్రతలో వున్న ఎయిర్‌ఒవన్ లో వుంచి నూనెలోని తేమను తొలగించాలి.ఆ తరువాత నూనెను డెసికెటరులో వుంచి చల్లబరచవలెను.ఒవన్‌లో అంతకు ముందే డ్రై చేసిన ఫిల్టరుపేపరును తూచి, దాని కచ్చితమైనభారాన్ని నమోదు చేయాలి.ఈ ఫిల్టరుపేపరును స్టాండుకు బిగించిన గాజుఫన్నల్ (గరాటు) లో అమర్చవలెను.సాధారణంగా ఫిల్టరుపేపరును మూడు మడతలు ఒకవైపు, ఒక మడత మరోవైపుకు వచ్చెలా మడచి ఫన్నల్‌లో వుంచాలి.100 మి.లీ.ల బీకరులో 10-12 గ్రాం.ల వరకు బాగా కలియబెట్టిన నూనెనుతీసుకొని, తూచి దాని భారాన్ని నమోదు చెయ్యాలి.ఇప్పుడు 40 మిలీ.వరకు వేడి కిరొసిన్‌ను తీసుకొని బీకరులోని నూనెకు చేర్చి బాగా కలిపి, నూనె అంతయు కిరొసిన్‌లో కరిగేటట్లు చెయ్యాలి.ఇప్పుడు బీకరులోని నూనె, కిరొసిన్ మిశ్రమాన్ని జాగ్రత్తగా ఫన్నల్‌లోని ఫిల్టరు పేపరులో వెయ్యాలి.ఫన్నల్ దిగువన ఒక బీకరు/కొనికల్ ఫ్లాస్కును వుంచినచో ఫిల్టరు అయ్యిన మిశ్రమద్రవం అందులో కలెక్ట్/జమ అగును. ఫిల్టరుపేపరునుండి కిరొసిన్+నూనె మిశ్రమం ఫిల్టరు పేపరునుండి పూర్తిగా దిగిపొయ్యాక, ఇప్పుడు ఫిల్టరు పేపరు చే శోషింపబడిన నూనె+కిరొసిన్‌ను తొలగించుటకై పెట్రొలియం ఈథరు వాషింగులు 4-5 దపాలు ఇచ్చి ఫిల్టరు పేపరు ఆయిల్ ఫ్రీ అయ్యేటట్లు చెయ్యాలి.ప్రతి సారి 20-30మి.లీ.పెట్రొలియం ఈథరు వాషింగ్ ఇవ్వాలి. ఫిల్టరు పేపరు నుండి నూనె మొత్తం తొలగింపబడినదని నిర్దారణ అయ్యాక, ఫిల్టరుపేపరును జాగ్రత్తగా మడచి, ఎయిర్ ఒవన్‌లో వుంచి డ్రై చెయ్యాలి.ఫిల్టరు పేపరు డ్రై అయ్యాక బయటకు తీసి, డెసికెటరులో చల్లార్చి, బాలెన్స్ లో తూచి, భారాన్ని నమోదు చెయ్యాలి.
formula_1
వివరణ
M=పరీక్షకై తీసుకున్న నూనె భారం, గ్రాం.లలో
W= ఖాళి ఫిల్టరు పేపరుభారం, గ్రాం.లలో
W1=ఫిల్టరు పేపరు+పేపరు మీద జమ అయ్యిన మలినాలు, గ్రాం.లలో
నూనెలోని ఫ్రీఫ్యాటి ఆమ్లశాతం
ఈ పరీక్షా విధానాన్ని నూనెగింజల నుండి నూనెతీయు మిల్లులలో, అలాగే అయిల్ కేకు (oil cakes) లనుండి నూనె తీయు సాల్వెంటు ప్లాంటు పరిశ్రమల్లోని ప్రయోగశాలల్లో నిర్వహిస్తారు
శాక నూనెలు (vegetable oils) అనేవికొవ్వు ఆమ్లాలు, గ్లిజరిన్ (glycerol) లు సంయోగంచెందటం వలన ఏర్పడును. మూడు కొవ్వు ఆమ్లాలు, ఒక గ్లిజరిన్ అణువు సంయోగం చెందటం వలన ఒక అణువునూనె, మూడు అణువుల నీరు  (HO) ఏర్పడును. నూనెలలో వున్న "లిపేజి " అనే ఎంజైం నూనెను అనుకూల ఉష్ణోగ్రత, మరియు నీరు అందుబాటులో వున్నప్పుడు "హైడ్రాలిసిస్ " చర్య ద్వారా నూనెను తిరిగి కొవ్వుఆమ్లాలుగా, గ్లిజరిన్‌గా విడగొట్టును. నూనెలో గ్లిజరినుతో బంధం లేకుండ వున్న ఈ కొవ్వు ఆమ్లాలను ఫ్రీ ఫ్యాటి ఆమ్లాలందురు (Free Fatty Acids; F.F.A.). తేమశాతం తక్కువగా (7-8) వున్న తాజా నూనెగింజల నుండి తీసిన నూనెలో ఫ్రీఫ్యాటి ఆమ్లాల శాతం 0.5-1.0% లోపు వుండును. కాని ఎక్కువ కాలం నిల్వవున్న, లేదా తడిసి పాడైన విత్తనాలలోని నూనె మరియు సాల్వెంట్ ఎక్స్‍ట్రాక్షన్ పద్ధతిలో తీసిన నూనెలో ఈ ఫ్రీఫ్యాటి ఆమ్లాల శాతం అధికంగా 2-5% వరకు వుండును. తవుడు నుండి తీయునూనెలో 5-25% వరకు కుడా వుండును. వంటనూనెగా ఏ నూనెనైన ఉపయోగించాలంటే దానిలోని ఫ్రీ ఫ్యాటి ఆమ్లాల శాతం 0.1-0.2% శాతం మించి వుండరాదు.
అంతకు మించివున్నచో తప్పనిసరిగా నూనెలోని ఫ్రీఫ్యాటి ఆమ్లాలను తొలగించిన తరువాతనే నూనెను వంటనూనెగా ఉపయోగించాలి. అందుచే ఇటు రిపైండ్ ఆయిల్ ఉత్పత్తిచేయువారు, అటు మూడి నూనెను ఉత్పత్తి చేయువారికి నూనెలోని ఫ్రీఫ్యాటి ఆమ్లశాతం చాలా ముఖ్యమైనది. నూనెలో ఫ్రీ ఫ్యాటి ఆమ్ల శాతం పెరిగేకొలది, రిపైనరిలాస్ పెరుగుతుంది.
నూనెలోని ఫ్రీ ఫ్యాటి (కొవ్వు) ఆమ్లాల శాతంని నిర్ణయించుటకై/ పరీక్షించుటకై ఈ దిగువ పెర్కొన్న పరికరాలు, రసాయన పదార్థాలు కావాలి.
1. బ్యూరెట్: 50 మి.లీ. కెపాసిటి ఉంది.
2. 100-200 మి.లీ. కోనికల్ ఫ్లాస్కు (conical flask)
3. 25 మి.లీ. మెజరింగ్ సిలిండరు (measuring cylinder) /కొలజాడి
4. ఎనలైటికల్ బాలెన్స్: 200గ్రాసంతృప్త కొవ్వు ఆమ్లాలు, లారిక్, మిరిస్టిక్, పామిటిక్, మరియు స్టియరిక్ ఆమ్లాలు, అలాగే నూనె లలో అధికంగా వుండు అసంతృప్త కొవ్వు ఆమ్లాలు ఒలిక్, లినొలిక్, మరియు లినొలెనిక్ ఆమ్లాలు.అయా కొవ్వు ఆమ్లాలలో వుండు కార్బనుల సంఖ్య, మరియు హైడ్రొజనుల సంఖ్యను బట్టి వాటి అణు భారం మారును.సాధారణంగా పరీక్షా ప్రయోగ శాలలో ఫ్రీ ఫ్యాటి ఆమ్లాల (స్వేచ్ఛాయుత కొవ్వు ఆమ్లాలు) శాతాన్ని ఒలిక్ ఆసిడ్ గా లెక్కించెదరు.ఒలిక్ ఆమ్లం అణుభారం 282.అందుచే ఫ్రీ ఫ్యాటి ఆమ్ల శాతాన్ని ఒలిక్ ఆసిడ్ గా లిక్కించునప్పుడు సమీకరణ 28.2VN /W . (సాధన:100 X 282 X VN / W X 1000 =28.2VN / W). కాని కొబ్బరి, పామ్‍కెర్నల్ నూనెలలో లారిక్ ఆమ్లం, పామాయిల్ లో పామెటిక్ ఆమ్లం, ఆముదంలో రిసినొలిక్ ఆమ్లం, ఆవాలనూనెలో యురిసిక్ ఆమ్లం అధిక శాతంలో వుండును.ఇలాంటి నూనెలలో ఫ్రీఫ్యాటి ఆమ్ల శాతం గణించు నప్పుడు, కొనుగోలుదారునికి, అమ్మకపు దారునికి పరస్పరం అంగీకారమైన దిగువ సమీకరణాలను గణనకు తీసుకొందురు.
ఫ్రీ ఫ్యాటి ఆమ్లశాతం (ఒలిక్ ఆమ్లంగా) = 28.2 VN / W
ఫ్రీ ఫ్యాటి ఆమ్లంశాతం (పామిటిక్ ఆమ్లంగా) = 25.6 VN / W
ఫ్రీఫ్యాటి ఆమ్లశాతం (లారిక్ ఆమ్లంగా) = 20.0 VN / W
ఫ్రీ ఫ్యాటి ఆమ్లశాతం (రిసినొలిక్ ఆమ్లంగా) = 29.8 VN / W